**ODGOVORI NA VPRAŠANJA**

**Javni razpis: Krajša in daljša gostovanja tujih strokovnjakov in visokošolskih učiteljev na slovenskih visokošolskih zavodih 2019-2022 (v nadaljnjem besedilu: javni razpis) objavljen v Uradnem listu Republike Slovenije št. 39/19 z dne 21. 6. 2019 (Razglasni del, str. 1386-1399)**

1. Ali lahko načrtujemo gostovanje gostujočega tujega strokovnjaka v okviru Aktivnosti št. 1: krajša gostovanja v študijskem letu 2019/2020 za 60 dni in hkrati v študijskem letu 2020/2021 za 60 dni ter hkrati v študijskem letu 2021/2020 za 60 dni, pri tem bi gostujoči tuji strokovnjak skupaj izvedel v vseh študijskih letih 72 pedagoških ur?

Ne. Gostujoči tuji strokovnjak lahko na projektu posameznega upravičenca sodeluje samo enkrat (na eni izmed obeh razpisanih aktivnostih), pri čemer lahko v okviru Aktivnosti 1: krajšega gostovanja gostuje v obdobju od enega (1) do šestdeset (60) dni. V okviru tega krajšega gostovanja lahko gostujoči tuji strokovnjak samo v istem študijskem letu izvaja predavanja, vaje ali seminarje na visokošolskem zavodu ob večkratnih prihodih, pri tem pa lahko skupaj izvede najmanj šest (6) in do največ enainsedemdeset (71) pedagoških ur na mestu visokošolskega učitelja. Gledati tudi Odgovori na vprašanja z dne 18. 7. 2019, odgovor 3.

1. Ali lahko v okviru Aktivnosti št. 1: krajša gostovanja načrtujemo gostovanje gostujočega tujega strokovnjaka z večkratnimi gostovanji v študijskem letu 2019/2020, ko bi gostujoči tuji strokovnjak izvedel 6 ur predavanj v novembru 2019, 6 ur predavanj v februarju 2020 in 6 ur predavanj v maju 2020, skupaj 18 ur predavanj? V vsakem primeru pa je potem upravičen do enkratnih potnih stroškov.

Da. Gledati tudi Odgovori na vprašanja z dne 18. 7. 2019, odgovor 13 in Odgovori na vprašanja z dne 1. 8. 2019, odgovor 1.

1. Ali lahko v okviru projekta načrtujemo gostovanje gostujočega tujega strokovnjaka, ki je 80% zaposlen v tujini in ima stalno prebivališče v tujini, hkrati pa je določen delež zaposlen še v Sloveniji?

Ne. Skladno s točko 5. Obveznosti izbranega prijavitelja v času izvajanja operacije je gostujoči tuji strokovnjak v okviru obeh razpisanih aktivnosti oseba, ki v času gostovanja na slovenskem visokošolskem zavodu ne biva (stalno ali začasno) in ni zaposlena v Republiki Sloveniji.

1. Imamo primer, kjer tuj strokovnjak vedno poučuje z asistenco. Specifično v tem primeru bi k nam na gostovanje prišel tuj strokovnjak na poučevanje, vendar bi imel pri izvedbi tudi asistenta. Asistent je v tem primeru Slovenec, ki živi in je zaposlen v Sloveniji, vendar vedno sodelujeta skupaj. V okviru razpisa bi mi uveljavljali samo strokovnjaka iz tujine, vendar bi strošek za poučevanje delili in izplačali obema po dogovoru. Ali je to z vidika revizije kasneje upravičeno – da se od 136€ npr. 80€ izplača tujemu strokovnjaku, 56€ pa asistentu?

Skladno s točko 5. Obveznosti izbranega prijavitelja v času izvajanja operacije je gostujoči tuji strokovnjak v okviru obeh razpisanih aktivnosti lahko zgolj posamezna oseba, ki v času gostovanja na slovenskem visokošolskem zavodu ne biva (stalno ali začasno) in ni zaposlena v Republiki Sloveniji. Prijavitelj lahko v okviru prijave na javni razpis prijavi samo gostujočega tujega strokovnjaka, ne pa gostujočega tujega strokovnjaka skupaj z asistentom, kar je potrebno tudi dosledno upoštevati pri prijavi gostujočega tujega strokovnjaka v točki C. VSEBINSKA ZASNOVA OPRACIJE Prijavnega obrazca (Priloga 2 RD).

Upravičenec lahko uveljavlja stroške po zaključenem krajšem ali daljšem gostovanju izključno in samo za gostujočega tujega strokovnjaka. Skladno s točko 12. Upravičeni stroški, način financiranja javnega razpisa se upravičencu povrne SSE za določitev stroškov poučevanja (točka 12.2.3 javnega razpisa), ki znaša 136,00 EUR na uro, pri čemer 1 ura predavanja pomeni eno pedagoško uro (45 minut) za pravilno izkazane stroške ob predložitvi dokazil (iz točke B. javnega razpisa). V primeru poenostavljenih oblik nepovratnih sredstev točka 12. Upravičeni stroški, način financiranja javnega razpisa, so v predmetnem javnem razpisu določeni standardni strošek na enoto, kjer se na ločenem stroškovnem mestu operacije (računovodski kodi) knjižijo le prihodki oziroma prilivi, medtem ko stroškov (izdatkov), ki se nanašajo in poplačujejo iz prejetih sredstev, ni treba evidentirati na stroškovnem mestu operacije (računovodski kodi). Gledati tudi Navodila Ministrstva za izobraževanje, znanost in šport za izvajanje operacij evropske kohezijske politike v programskem obdobju 2014–2020, str. 7.

Poenostavljene oblike stroškov se uporabljajo namesto izplačevanja po dejanskih stroških, zato da se zmanjša verjetnost napak in upravno breme za upravičence. Višina poenostavljene oblike stroška je določena vnaprej na podlagi metodologije, tako da v praksi pri izvajanju projekta lahko prihaja do odstopanj med višino prejetih sredstev iz tega naslova in dejanskimi stroški, ki se iz teh prejetih sredstev poplačujejo. Ti (dejanski) stroški tudi niso predmet preverjanja in spremljanja in se ne knjižijo na stroškovnem mestu operacije. Gledati tudi točko 6.1.6 Pojasnilo glede spremljanja in evidentiranja sredstev na operaciji v primeru poenostavljenih oblikah stroškov, Pogosta vprašanja, obrazložitve, predstavitve, primeri pri izvajanju evropske kohezijske politike (verzija 1.12, objavljeno na: <https://www.gov.si/drzavni-organi/ministrstva/ministrstvo-za-izobrazevanje-znanost-in-sport/o-ministrstvu/sluzba-za-izvajanje-kohezijske-politike/>-.

1. V okviru Aktivnosti št. 1: krajša gostovanja načrtujemo gostovanje gostujočega tujega strokovnjaka slovenskega visokošolskega učitelja, ki biva v ZDA in je tudi zaposlen v ZDA na visokošolski instituciji. Ali se pri ocenjevanju upošteva 2x, enkrat kot strokovnjak iz ZDA in drugič kot Slovenec, ki deluje v tujini?

Pri ocenjevanju se lahko primer zgoraj navedenega gostujočega tujega strokovnjaka upošteva pri več relevantnih merilih, v kolikor bo prijavitelj podal ustrezna dokazila gostujočega tujega strokovnjaka za dokazovanje točk 1.1, 1.2, 2.3 in PRILOGE k C.3.1 Prijavnega obrazca. Ministrstvo potencialnim prijaviteljem predlaga, da dodatno na dokazilo navedejo / dopišejo za katere točke uveljavljajo priloženo dokazilo.

1. Prosimo za dodatno pojasnilo kaj pomeni »Časovna dinamika daljših gostovanj gostujočih tujih strokovnjakov najmanj tri (3) mesece ali 90 dni skupaj« v okviru Aktivnosti št. 2 daljša gostovanja? Ali pravilno razumemo, da lahko traja tri (3) mesečno gostovanje ali tri (3) koledarske mesece ali v dnevih najmanj 90 dni, v kolikor se daljše gostovanje začne sredi koledarskega meseca.

Da, gostovanje gostujočega tujega strokovnjaka skupaj traja ali najmanj tri (3) koledarske mesece (to je 90 dni) ali najmanj 90 koledarskih dni skupaj. Skladno z opombo 4 javnega razpisa en (1) mesec pomeni trideset (30) koledarskih dni.

Primer: najmanj 3 koledarske mesece skupaj:

V okviru Aktivnosti št. 2: daljše gostovanje časovna dinamika daljših gostovanj gostujočih tujih strokovnjakovnajmanj tri (3) koledarske mesece pomeni 90 dni skupaj. V kolikor bi se daljše gostovanje tri (3) mesečno gostovanje gostujočega tujega strokovnjaka začelo s prvim koledarskim dnem v mesecu (npr. 1. 3. 2020 – 31. 5. 2020 je tri (3) koledarske mesece skupaj 90 dni (in ne 92 dni)).

Posebnost: (1. 2. 2022 - 30. 4. 2022 je tri (3) koledarske mesece skupaj 89 dni (in ne 90) in se upošteva kot tri (3) mesečno daljše gostovanje.

Primer: skupaj najmanj v dnevih najmanj 90 dni:

V kolikor se daljše gostovanje gostujočega tujega strokovnjaka ne začne s prvim dnem v mesecu

(npr. 13. 11. 2020 – 12. 2. 2020 (90 dni, pri čemer 1 mesec pomeni 30 dni)).

1. Ali se dan prihoda in odhoda pri daljših gostovanjih lahko vštevata v samo trajanje daljšega gostovanja?

Ne.

1. V prijavno vlogo in načrt izvedbe projekta bi radi vključili tujo strokovnjakinjo iz ZDA, ki deluje na področju, ki je skladno z našim učnim načrtom oz. točno s področjem enega izmed predmetov. Strokovnjakinja je zaposlena na gospodarskem subjektu in trenutno ne deluje v neposrednem pedagoškem procesu, po izobrazbi pa ima končano 1. bolonjsko stopnjo. Strokovnjakinja je pripravljena gostovati za aktivnost 1 (krajše gostovanje).

Za namene javnega razpisa so v času izvajanja operacije gostujoči tuji strokovnjaki v okviru obeh razpisanih aktivnosti osebe, ki v času gostovanja na slovenskem visokošolskem zavodu ne bivajo (stalno ali začasno) in niso zaposlene v Republiki Sloveniji, temveč so zaposlene v tujini na eni izmed tujih institucij, to je: visokošolskem zavodu, raziskovalni organizaciji, gospodarski družbi, organizaciji s področja kulture ali so neodvisni strokovnjaki oziroma umetniki. Gledati tudi Odgovori na vprašanja z dne 18. 7. 2019, odgovor 6.

Skladno s točko 2.1 Predmet javnega razpisa mora gostujoči tuji strokovnjak v okviru krajšega gostovanja na slovenskih visokošolskih zavodih sodelovati. pri izvedbi posameznih delov predmeta oz. predmetnega področja najmanj šest (6) in največ enainsedemdeset (71) pedagoških ur na mestu visokošolskega učitelja. Sodelovanje gostujočega tujega strokovnjaka pomeni vključitev v neposredni pedagoški proces in je lahko v sodelovanju s slovenskimi visokošolskimi učitelji ali samostojno (npr. samostojna izvedba predavanj, vodenje seminarjev ipd.). Gledati tudi Odgovori na vprašanja z dne 18. 7. 2019, odgovor 16.

Prijavitelji sami odgovorno načrtujejo priznane gostujoče tuje strokovnjake skladno z določili javnega razpisa in skladno s potrebami izvedbe neposrednega pedagoškega procesa v visokošolskem zavodu .

1. Ali lahko na obštudijskih dejavnostih npr. t.i. pravne klinike za sodelovanje na teh klinikah (ki so vse v velikem delu teoretično zasnovane, torej preko predavanj skupini študentov, ki posamezno kliniko vpiše) predvidimo tudi gostujoče tuje strokovnjake?

Ne. Skladno s točko 2.1 Predmet javnega razpisa gostujoči tuji strokovnjaki in visokošolski učitelji morajo sodelovati v neposrednem pedagoškem procesu (predavanja, vaje, seminarji) v obliki krajših in daljših gostovanj na slovenskih visokošolskih zavodih. Upravičencu se bo sofinanciralo gostujoče tuje strokovnjake, ki bodo sodelovali zgolj v neposrednem pedagoškem procesu.

1. Imela bi vprašanje glede slovenskega strokovnjaka, ki biva in je zaposlen v tujini. Danes smo namreč prejeli informacijo, da naj bi se v prihodnjih mesecih (se še ne ve natančno kdaj) v določenem odstotku zaposlil tudi na eni izmed slovenskih institucij. Torej naj bi bil po tej zaposlitvi 100 % zaposlen na tuji instituciji ter 20 % na slovenski instituciji. Ves ta čas pa bo bival v tujini.

Tuji gostujoči strokovnjak v času gostovanja na slovenskem visokošolskem zavodu ne sme biti zaposlen v Republiki Sloveniji na slovenski instituciji, niti v deležu.

Skladno s točko 5. Obveznosti izbranega prijavitelja v času izvajanja operacije je gostujoči tuji strokovnjak v okviru obeh razpisanih aktivnosti oseba, ki v času gostovanja na slovenskem visokošolskem zavodu ne biva (stalno ali začasno) in ni zaposlena v Republiki Sloveniji.

1. Ali je dovoljena prijava slovenskega visokošolskega učitelja in raziskovalca, ki ima 100 % zaposlitev v tujini, kjer ima tudi prijavljeno začasno prebivališče, dopolnilno (v obsegu 20 %) pa je zaposlen kot VŠ učitelj na inštituciji v Sloveniji.

Ne. Gledati tudi odgovor na vprašanje 10.

1. Ali lahko isti gostujoči tuji strokovnjak v sklopu svojega gostovanja izvede predavanja na dveh članicah univerze, npr. 6 ur NPO na študijskem programu, ki ga izvaja ena članica in 6 ur NPO na študijskem programu, ki ga izvaja druga članica?

Ne. Skladno s točko 3.2 Pogoji, vezani na vlogo lahko prijavitelj predlaga glede na število vpisanih študentov v študijskem letu 2018/2019 omejeno število gostujočih tujih strokovnjakov za celotni visokošolski zavod (v primeru univerze je to članica z vpisanimi študenti). Izvedba gostovanja istega gostujočega tujega strokovnjaka na dveh različnih članicah istega prijavitelja / upravičenca v primeru univerze ni mogoča, saj mora biti načrtovano gostovanje gostujočega tujega strokovnjaka tudi izvedeno skladno s pogoji iz točke 3.2.

Skladno s točko 5. Obveznosti izbranega prijavitelja v času izvajanja operacije gostujoči tuji strokovnjak lahko na projektu posameznega upravičenca sodeluje samo enkrat (na eni izmed obeh razpisanih aktivnostih), pri čemer lahko v okviru krajšega gostovanja v enem študijskem letu večkrat gostuje pri upravičencu. Lahko pa gostujoči tuji strokovnjak sodeluje pri več različnih upravičencih, vendar ne istočasno.